סטיב גורי

סטיב גורי (בצרפתית: Steve Gohouri ; נולד ב-8 בפברואר 1981, גופתו נמצאה ב-31 בדצמבר 2015) היה כדורגלן מחוף השנהב ששיחק לאורך הקריירה במספר עמדות, בעיקר כחלוץ וכבלם.

את שנותיו המשמעותיות עשה בליגת העל השווייצרית ובפרמייר ליג, וב-2006 אף זומן לסגל נבחרתו, במדיה רשם 13 הופעות והבקיע 3 שערים. בשנים האחרונות לחייו מיעט לשחק ועבר לקבוצות מליגות נמוכות, כשהקבוצה האחרונה בה הופיע הייתה שטיינבך מהליגה החמישית בגרמניה.

ראשית הקריירה
גורי נולד בחוף השנהב ובגיל 5 עבר עם משפחתו לצרפת וגדל בפרברי פריז. את צעדיו הראשונים בכדורגל עשה כחלוץ בקבוצת הנוער של ברטיני לצד פטריק אברה ולאחר מכן בפריס סן ז'רמן. משלא הצליח להשתלב בקבוצה הבוגרת ואף לא להתאמן איתה באופן סדיר, עבר בחלון ההעברות בינואר 2000 לבני יהודה מליגת העל תחת הדרכתו של שייע פייגנבוים. במשחק הבכורה במדים הכתומים כבש שער מול הפועל חיפה ובמשחק השני צמד מול בית"ר ירושלים. עד תום העונה שיחק גורי לסירוגין גם בקבוצת הנוער, כבש שער אחד נוסף במדי הקבוצה הבוגרת וסייע לשתיהן להישאר בליגה.

חזרה לאירופה
בתום מחצית עונה מוצלחת בבני יהודה עבר גורי לאיוורדון ספורט מליגת העל השווייצרית. בעונתו הראשונה בקבוצה כבש גורי 9 שערים אך לא הצליח לסייע לקבוצתו להישאר בליגה. בעונותיו הבאות בקבוצה הוסב בהחלטת מאמנו לעמדת הבלם, ולפרקים תופקד גם כמגן ימני וכמגן שמאלי, תפקידים שאותם מילא גם בהמשך הקריירה.

בינואר 2003 הושאל לבולוניה 1909 מהסרייה א' אך לא רשם במדיה ולו הופעה אחת ובקיץ אותה שנה עבר לואדוץ מליגת המשנה בשווייץ, איתה סיים פעמיים ברציפות במקום השני בליגה.

בספטמבר 2005 חתם גורי על חוזה בן ארבע שנה ביאנג בויז ברן, ובאמצע עונת  חתם על חוזה לשלוש עונות וחצי בבורוסיה מנשנגלדבך מהבונדסליגה בהעברה ששווייה 1.5 מיליון אירו. בקיץ 2009 ירד לקבוצת המילואים ובחודש דצמבר שוחרר מהמועדון.

בינואר 2010 חתם גורי עד תום עונת  בוויגאן את'לטיק מהפרמייר ליג ואת שער הבכורה במדיה כבש בחודש מאי מול האל סיטי, ומספר ימים לאחר מכן זכה לחוזה לשנתיים נוספות במועדון. במהלך עונת  הוארך חוזהו בעונה נוספת עד לסוף עונת . אולם, פתיחה לא טובה של עונת  שכללה הרחקה בעקבותיה נדחק לשולי הרוטציה, הביאה לכך שגורי שותף רק ב-10 משחקים עד תום העונה, ולהחלטה לשחררו.

בנבחרת חוף השנהב
גורי החל לשחק בנבחרת חוף השנהב ב-2006. במרץ 2007 הבקיע שני שערים מול מאוריציוס בניצחון נבחרתו 0–3. הוא השתתף במשחקי הנבחרת בגביע אפריקה לאומות 2008. בשנת 2010 נמנה עם סגל הנבחרת במשחקי גביע העולם בדרום אפריקה, אך לא שיחק בפועל. בסך הכל השתתף ב-13 משחקים במדי הנבחרת.

שלהי הקריירה
בראשית עונת 2012/13 שב גורי לישראל כשהצטרף לשורות מכבי תל אביב בעונתו הראשונה של ז'ורדי קרויף כמנהלה המקצועי. גורי שותף ב-10 משחקי ליגה בהם תיפקד כבלם וכמגן על חשבונו של עומר ורד ובאמצע העונה שוחרר מהקבוצה. בקיץ, לקראת עונת  חתם בסקודה קסנתי מליגת העל היוונית. באוקטובר 2014 חתם על חוזה בקבוצת FC Rot-Weiß ארפורט, מן הליגה השלישית בגרמניה. החוזה הוארך עד לסוף העונה.
בתחילת דצמבר 2015 חתם על חוזה עד לסוף העונה בקבוצת TSV שטיינבך, מן הליגה האזורית.

מותו
בתחילת דצמבר 2015, לאחר שהשתתף במסיבת חג המולד של שטיינבך, קיבל גורי אישור ממאמנו לנסוע לפריז כדי לפגוש את משפחתו.
ב-12 בדצמבר, משלא הופיע, מסרה משפחתו שהוא נעדר ויצרה קשר עם משטרת דיסלדורף, שבה התגורר. עד סוף החודש נערכו אחריו חיפושים ופורסם כי קיים חשש לחייו לאחר שבביתו נמצאו תעודות, מסמכים והטלפון הנייד שלו. מקורביו סיפרו לכלי התקשורת כי בתקופה שקדמה להיעלמותו נקלע גורי לבעיות כלכליות וצרך סמים.

ב-2 בינואר 2016 הודיע דובר משטרת דיסלדורף כי גופתו של גורי נמצאה ב-31 בדצמבר בנהר הריין סמוך לקרפלד וכי מנתיחת גופתו עולה כי צרך סמים לפני מותו וכי על הגופה לא נמצאו סימני אלימות, אך לא ברור אם קפץ בעצמו לנהר שבו מצא את מותו.

קישורים חיצוניים

 מי אתה, סטיב גורי?, כתבה מערוץ הספורט



הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:בלמי כדורגל מחוף השנהב
קטגוריה:מגני כדורגל מחוף השנהב
קטגוריה:כדורגלני פריז סן-ז'רמן
קטגוריה:כדורגלני בני יהודה תל אביב
קטגוריה:כדורגלני בולוניה
קטגוריה:כדורגלני פ.צ. ואדוץ
קטגוריה:כדורגלני יאנג בויז ברן
קטגוריה:כדורגלני בורוסיה מנשנגלדבך
קטגוריה:כדורגלני ויגאן את'לטיק
קטגוריה:כדורגלני מכבי תל אביב
קטגוריה:כדורגלני סקודה קסנתי
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2008
קטגוריה:כדורגלני מונדיאל 2010
קטגוריה:ספורטאים איבוארים בצרפת
קטגוריה:ספורטאים איבוארים בישראל
קטגוריה:ספורטאים איבוארים בשווייץ
קטגוריה:ספורטאים איבוארים באיטליה
קטגוריה:ספורטאים איבוארים באנגליה
קטגוריה:איבוארים שנולדו ב-1981
קטגוריה:איבוארים שנפטרו ב-2015